section_heading: Prvi svjetski rat
paragraph_text: Na početku Prvog svjetskog rata 37. pješačka divizija se nalazila u sastavu 8. armije na Istočnom bojištu. Zapovijedajući navedenom divizijom Staabs sudjeluje u velikoj njemačkoj pobjedi u Bitci kod Tannenberga, kao i u Prvoj bitci na Mazurskim jezerima. U lipnju 1915. postaje zapovjednikom 3. pješačke divizije zamijenivši na tom mjestu Gustava von Hollena.